Súradnice: 50°39′22″S 14°34′42″V﻿ / ﻿50,65611°S 14,57833°V﻿ / 50.65611; 14.57833

**Okřešické louky** sú chránenou lokalitou, prírodnou pamiatkou vo východnej časti územia mesta Česká Lípa, asi 1 km od pripojenej obce Okřešice, na katastri obce Žizníkov. Ako Okřešice, tak Žizníkov sú obce pripojené k Českej Lípe. Jedná sa o lúky s hojným výskytom mnohých druhov i chránených rastlín.

Popis
-----

Lúky sú v blízkosti železničnej trate z Českej Lípy na Doksy (Trať 080), 3 km JV od hustejšie obývaných obytných častí Českej Lípy. Slatinné lúky sú na rade miest v trojuholníku tratí, chránená lúka je len na ploche 2,46 ha, pretiahnutého tvaru o najväčšej dĺžke cca 600 metrov a široká 40 - 50 metrov. Na severe sú ohraničené pasienkami, z ostatných strán zmiešaným lesom, v ktorom sú zastúpené brezy, jelše, osiky, lesné borovice aj letné duby. Ochranné pásmo je stanovené vyhlasovateľom, tj. Libereckým krajom, na ploche ďalších 7 ha. Chránené lúky sa nachádzajú vo výške 258 - 267 m n. m. Býval tu v blízkosti Okřešický rybník. K zamokreniu lúk došlo zrejme postavením násypu železničnej trate.

Okřešické lúky smerom k pastvinám
Na podmáčaných lúkach rastú vo veľkom množstve lúčne orchidey, napr kosatec sibírsky. Nie je tu možné bez súhlasu príslušného orgánu ochrany prírody vykonávať stavebné práce, trhať kvety a odchytávať živočíchy. Aby sa zamedzilo zarastaniu náletovými drevinami, je vykonávané pravidelné kosenie. Kvôli potrebnej ochrane chránených druhov hmyzu je kosenie šachovnicové, v pruhoch.

Vyhlásenie pamiatky
-------------------

Vyhlasovateľom PP, ktorý spracoval aj potrebnú dokumentáciu, bol na jar roku 2008 Krajský úrad Libereckého kraja, odbor rozvoja vidieka, poľnohospodárstva a životného prostredia. Stalo sa tak 30. apríla 2008 v súlade s ustanovením. § 77a ods. 2 zák.č. 114/1992 Zz (Zákon o ochrane prírody). Územie je z zaradené do Ralského bioregiónu, do faunistického kvadrátu 5353. Z geomorfologického hľadiska patrí lokalita do okrsku Českolipská kotlina, ktorá je časťou Zákupskej pahorkatiny. Lúky patria do povodia Ploučnice, sú odvodňované kanálikom do regulovaného Žizníkovského rybníka.

Prieskum botanický
------------------

Detailný botanický prieskum bol uskutočnený v rokoch 2006 až 2008. Bolo dokladovaných 223 taxónov vyšších rastlín, z ktorých 39 patrí medzi druhy ohrozené, niektoré kriticky (príklady: Allium angulosum, Carex davalliana).

Katastrálna mapa aj s Okřešicami
Kvetinka na Okřešickej lúke

Prieskum fauny
--------------

Počas roka 2007 vykonal pracovník českolipského múzea RNDr Miroslav Honc rozsiahly prieskum bezstavovcov. Našiel tu postupne 159 druhov, z toho 14 je zaradených do kategórie osobitne chránených (napr. Vážka klinovka hadia či 2 druhy motýľov).

Prístup
-------

K chránenej lúke nevedie žiadna udržiavaná cesta. Od blízkeho násypu železničnej trate ju delí lesík prechádzajúci do mokrade. Po južnej strane trate je vedená turisticky neznačkovaná cesta od pieskovne v Srní do Okřešíc.

Referencie
----------

1. ↑   *Stránky AOPK ČR* [online]. [Cit. 2016-07-10]. Dostupné online. (po česky)
2. ↑  SÝKOROVÁ, Jarmila; VIŠŇÁK, Richard. Okřešické louky, nová PP. *Bezděz , vlastivědný sborník Českolipska*, 2009, čís. 18, s. 193. ISSN 1211-9172.
3. ↑  "Sýkorová, Višňák", str. 194
4. ↑  HONCŮ, Miroslav. Průzkum PP Okřešické louky. *Bezděz , vlastivědný sborník Českolipska*, 2009, čís. 18, s. 141. ISSN 1211-9172.
5. 1 2  "Sýkorová, Višňák", str. 195
6. 1 2  "Honc", str. 150
7. ↑  "Honc", str. 142
8. ↑  "Sýkorová, Višňák", str. 205

Iné projekty
------------

Commons
* Spolupracuj na Commons Commons ponúka multimediálne súbory na tému **Okřešické louky**

Externé odkazy
--------------

* Info o založení PP
* Nariadenie Libereckého kraja č. 1/2008 o zriadení pamiatky
* Na webe BioLib

Zdroj
-----

*Tento článok je čiastočný alebo úplný preklad článku Okřešické louky na českej Wikipédii.*

| * z
* d
* u
Chránené územia v okrese Česká Lípa |
| --- |
| Národné prírodné rezervácie | 
* Břehyně-Pecopala
* Jezevčí vrch
* Novozámecký rybník
* Velký a Malý Bezděz

 |
| Národné prírodné pamiatky | 
* Jestřebské slatiny
* Panská skála
* Peklo
* Swamp

 |
| Prírodné rezervácie | 
* Hradčanské rybníky
* Jílovka
* Klíč
* Kokořínský důl
* Kostelecké bory
* Luž
* Mokřady horní Liběchovky
* Ralsko
* Slunečný dvůr (zruš.)
* Vlhošť

 |
| Prírodné pamiatky | 
* Bobří soutěska
* Brazilka
* Cihelenské rybníky
* Černý důl
* Červený rybník
* Česká Lípa - mokřad v nivě Šporky
* Deštenské pastviny
* Děvín, Ostrý a Schachtstein
* Divadlo
* Dutý kámen
* Farská louka
* Husa
* Kamenný vrch u Křenova
* Kaňon potoka Kolné
* Konvalinkový vrch (zruš.)
* Krápník (zruš.)
* Jelení vrchy
* Manušické rybníky
* Martinské stěny
* Meandry Ploučnice u Mimoně
* Naděje
* Niva Ploučnice u Žizníkova
* Okřešické louky
* Osinalické bučiny
* Pod Hvězdou
* Prameny Pšovky
* Provodínské kameny
* Pustý zámek
* Rašeliniště Černého rybníka
* Rašeliniště Mařeničky
* Ronov
* Skalice u České Lípy
* Stohánek
* Stružnické rybníky
* Stříbrný vrch
* Široký kámen
* U rozmoklé žáby
* Vranovské skály
* Zahrádky u České Lípy

 |
| Chránené krajinné oblasti | 
* CHKO Lužické hory
* CHKO České středohoří
* CHKO Kokořínsko - Máchův kraj

 |